રાજકારણ દ્વારા વધુ સારી સેવા કરી શકાય તે માટે મહેસાણાના પૂર્વ સાંસદે રાજકારણને વ્યવસાય નહીં પણ સેવાનો માર્ગ માનીને અપનાવેલ. તેથી લોકોની વચ્ચે રહેતા અને સરળ સ્વભાવના આ માનવી જીવાભાઇ પટેલ પક્ષાપક્ષીથી પર રહી વ્યકિત સમાજ વિશેષ મનાય છે. તેમના સ્વભાવમાં મદદગારીની ભાવના કદાપી ઓછી આંકી શકાઇ નથી. પરોપકારી ઉમદા વ્યકિત હોવાથી સમાજ સંગઠન હોય કે ધાર્મિકતાની વાત હોય તેમાં તેમનું અનુદાન તો જોવા મળી આવે તેમ છે. રાજકારણ પરમો ધર્મ નહી પણ તેમના મતે તો માનવ સેવા પરમો ધર્મ હોવાથી કોઇ પણ વિસ્તાર, મહોલ્લા, સોસાયટીઓ કે ગામ શહેરમાં જઇને તટસ્થતાથી તેનું નિરીક્ષણ કરો તો આ જીવાભાઇ પટેલ માટે ભલે તેમનો કોઇ વિરોધ કેમ ના હોય પરંતુ તેનો અંતરાત્મા તો તેમના પ્રત્યે માન આદરથી વાત કરતાં હોય છે.